text: Statsminister taler til Trøjborgs bisættelse
  10 maj 2012 kl. 16.22
  Statsminister Helle Thorning Schmidt vil på lørdag efter Horsens-borgmester Jan Trøjborgs bisættelse fra Klosterkirken i Horsens holde tale.
  Den socialdemokratiske statsminister vil tale til en mindesammenkomst, der afholdes i Forum Horsens efter bisættelsen. Det skriver Horsens Folkeblad. 
  Også tidligere statsminister Poul Nyrup Rasmussen, 2. viceborgmester i Horsens Kommune, Peter Sørensen, næstformand i Kommunernes Landsforening, Erik Fabrin, 1. viceborgmester i Horsens Kommune, Hans Bang-Hansen, trafikminister Henrik Dam Kristensen, kommunaldirektør i Horsens Kommune, Niels Aalund og vennen Verner Sand Kirk vil holde taler ved mindesammenkomsten hvor også venner og familie vil deltage. Det sker kort efter bisættelsen som starter klokken 10.00.
  Du vil kunne se meget mere fra bisættelsen af jan Trøjborg på lørdag i TV SYD.
  